L 132/12
SL
Uradni list Evropske unije
6.5.2022
(21)
Združene države Amerike so obvestile Komisijo tudi o izbruhu visokopatogene aviarne influence pri perutnini.
Izbruh je v zvezni državi Minnesota v Združenih državah Amerike in je bil 23. aprila 2022 potrjen z laboratorijsko analizo (RT-PCR).
(22)
Združene države Amerike so poleg tega obvestile Komisijo o izbruhu visokopatogene aviarne influence pri perutnini.
Izbruh je v zvezni državi Utah v Združenih državah Amerike in je bil 25. aprila 2022 potrjen z laboratorijsko analizo (RT-PCR).
(23)
Združene države Amerike so obvestile Komisijo tudi o dveh izbruhih visokopatogene aviarne influence pri perutnini: eden je v zvezni državi Severna Dakota v Združenih državah Amerike, drugi pa v zvezni državi Pennsylvania v Združenih državah Amerike.
Oba sta bila 26. aprila 2022 potrjena z laboratorijsko analizo (RT-PCR).
(24)
Veterinarski organi Kanade, Združenega kraljestva in Združenih držav Amerike so okrog prizadetih obratov vzpostavili 10-kilometrsko območje pod nadzorom in izvedli politiko pokončanja za nadzor prisotnosti visokopatogene aviarne influence in omejitev širjenja navedene bolezni.
(25)
Kanada, Združeno kraljestvo in Združene države Amerike so Komisiji predložili informacije o epidemioloških razmerah na svojem ozemlju in o ukrepih, ki so jih sprejeli za preprečitev nadaljnjega širjenja visokopatogene aviarne influence.
Komisija je ocenila navedene informacije.
Na podlagi navedene ocene in za varovanje zdravstvenega statusa živali v Uniji ne bi smel biti več dovoljen vstop pošiljk perutnine, zarodnega materiala perutnine ter svežega mesa perutnine in pernate divjadi z območij z omejitvami, ki so jih vzpostavili veterinarski organi Kanade, Združenega kraljestva in Združenih držav Amerike zaradi nedavnih izbruhov visokopatogene aviarne influence, v Unijo.
(26)
Poleg tega je Združeno kraljestvo predložilo posodobljene informacije o epidemioloških razmerah na svojem ozemlju v zvezi s petnajstimi izbruhi visokopatogene aviarne influence, potrjenimi v obratih s perutnino.
Združeno kraljestvo je prav tako predložilo ukrepe, ki jih je sprejelo za preprečitev nadaljnjega širjenja navedene bolezni.
Po navedenem izbruhu visokopatogene aviarne influence je Združeno kraljestvo izvedlo politiko pokončanja okuženih živali za obvladovanje navedene bolezni in omejitev njenega širjenja.
Poleg tega je Združeno kraljestvo dokončalo potrebne ukrepe čiščenja in razkuževanja po izvedbi politike pokončanja okuženih živali v okuženih obratih s perutnino na svojem ozemlju.
(27)
Komisija je ocenila informacije, ki jih je predložilo Združeno kraljestvo, in ugotovila, da je bilo petnajst izbruhov visokopatogene aviarne influence v obratih s perutnino, za katere je Združeno kraljestvo predložilo posodobljene informacije, odpravljenih in da ni več nobenega tveganja, povezanega z vstopom perutninskega blaga z območij Združenega kraljestva, s katerih je bil vstop perutninskega blaga v Unijo začasno ustavljen zaradi navedenih izbruhov.
(28)
Z Izvedbeno uredbo Komisije (EU) 2022/649 (4) so bile spremenjene vrstice za območje GB-2.44 pri vnosu za Združeno kraljestvo v Prilogi V in Prilogi XV k Izvedbeni uredbi (EU) 2021/404.
Ker je bila odkrita napaka, bi bilo treba vrstice za območje GB-2.44 ustrezno popraviti.
Navedeni popravek bi se moral uporabljati od datuma začetka uporabe Izvedbene uredbe (EU) 2022/649.
(29)
Prilogi V in XIV k Izvedbeni uredbi (EU) 2021/404 bi bilo zato treba ustrezno spremeniti.
(30)
Ob upoštevanju trenutnih epidemioloških razmer v zvezi z visokopatogeno aviarno influenco v Kanadi, Združenem kraljestvu in Združenih državah Amerike ter resnega tveganja za vnos te bolezni v Unijo bi morale spremembe Izvedbene uredbe (EU) 2021/404, uvedene s to uredbo, začeti veljati čim prej.
(31)
Ukrepi iz te uredbe so v skladu z mnenjem Stalnega odbora za rastline, živali, hrano in krmo –
(4) Izvedbena uredba Komisije (EU) 2022/649 z dne 20. aprila 2022 o spremembi prilog V in XIV k Izvedbeni uredbi (EU) 2021/404 glede vnosov za Kanado, Združeno kraljestvo in Združene države Amerike na seznamih tretjih držav, iz katerih je dovoljen vstop pošiljk perutnine, zarodnega materiala perutnine ter svežega mesa perutnine in pernate divjadi v Unijo (UL L 119, 21.4.2022, str. 5).